open-index/open-wikipedia-markdown huggingface dataset:
Παλαιόμυλος Αιτωλοακαρνανίας

*Για οικισμούς με το ίδιο όνομα δείτε το λήμμα: [[Παλαιόμυλος (αποσαφήνιση)]]*

Ο **Παλαιόμυλος** είναι πεδινό χωριό της Αιτωλοακαρνανίας στην περιοχή του Θέρμου σε υψόμετρο 40 μέτρων.

## Γεωγραφία - Αξιοθέατα
Ο Παλαιόμυλος βρίσκεται δίπλα και βορειοανατολικά της λίμνης Τριχωνίδας, ανάμεσα στα χωριά Μυρτιά (Μυρτέα), Λουτρά και Πέρεβο. Απέχει 21 χλμ. Α.-ΝΑ. από το Αγρίνιο, 54 χλμ. ΒΔ. από τη Ναύπακτο (μέσω γέφυρας Μπανιά) και 11 χλμ. Δ. από το Θέρμο. Αξιοθέατα της περιοχής είναι το εξωκλήσι της Αγίας Ελεούσας, το οποίο είναι στα δυτικά του χωριού με πολύ ωραία θέα τον κάμπο της Μυρτιάς και την Τριχωνίδα. Μέσα σε βράχο υπάρχουν δύο μικρά σπήλαια που  δημιουργούν ένα είδος δίκοχου δίκλινου ναΐσκου, που έχει ενδιαφέρον για το σχήμα του, τις αξιόλογες τοιχογραφίες του (κάποιες από αυτές χρονολογούνται στο πρώτο μισό του 15ου αιώνα), μια επιγραφή και ένα μικρό πτυχωτό κιονόκρανο. Ενδιαφέρον παρουσιάζει και ο παλαιός νερόμυλος "Κωνσταντόπουλου" με τον διπλανό καταρράκτη, λίγο χαμηλότερα από το εξωκλήσι της Αγίας Ελεούσας.

## Διοικητικά
Ως οικισμός αναγνωρίστηκε το 1928 και προσαρτήθηκε στην τότε κοινότητα Μυρτιάς. Σύμφωνα με το σχέδιο Καλλικράτης, μαζί με την Μυρτιά, τον Πέρεβο και τα Λουτρά αποτελούν τη τοπική Κοινότητα Μυρτέας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 287 μόνιμους κατοίκους.

## Εξωτερικοί σύνδεσμοι

* Ο σπηλαιώδης ναός της Αγίας Ελεούσας στη Μυρτιά Τριχωνίδας  από τον ιστότοπο https://iaitoloakarnania.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Υπουργείο Πολεμικού Ναυτικού των ΗΠΑ

Το **Υπουργείο Πολεμικού Ναυτικού** () των Ηνωμένων Πολιτειών συστάθηκε από διάταγμα του Κογκρέσου στις 30 Απριλίου 1798 (μετά από πρόταση του Τζέιμς ΜακΧένρι), με σκοπό να παρέχει την κυβερνητική οργανωτική δομή του Πολεμικού Ναυτικού, των Πεζοναυτών (από το 1834) και της Ακτοφυλακής των ΗΠΑ, όταν αυτή διευθυνόταν από τον Πρόεδρο (ή το Κογκρέσο κατά τη διάρκεια πολέμων), ως υπηρεσία του Υπουργείου Ναυτικών, αν και κάθε ένα από αυτά ήταν ανεξάρτητος υπηρεσιακός κλάδος. Το Υπουργείο Ναυτικού ήταν Εκτελεστικό Υπουργείο και ο Υπουργός ήταν μέλος του προεδρικού συμβουλίου μέχρι το 1949, όταν οι τροποποιήσεις του νόμου περί εθνικής ασφάλειας του 1947 άλλαξαν το όνομα του Εθνικού Στρατιωτικού Ιδρύματος στο Υπουργείο Άμυνας και το κατέστησαν Εκτελεστικό Υπουργείο. Το Υπουργείο Πολεμικού Ναυτικού έγινε τότε, μαζί με τα αντίστοιχα υπουργεία του στρατού και της αεροπορίας, *Στρατιωτικό Υπουργείο* εντός του Υπουργείου Άμυνας, υπό την επίβλεψη, καθοδήγηση και έλεγχο του Υπουργού Εθνικής Άμυνας.

## Ηγεσία
thumb|left|upright|Θυρεός του Υπουργείου Πολεμικού Ναυτικού των ΗΠΑ από το 1879 έως το 1957.
Το Υπουργείο Πολεμικού Ναυτικού είναι έχει ως επικεφαλής του, τον Υπουργό Πολεμικού Ναυτικού, επίσης γνωστό ως *SECNAV* στη ναυτική ορολογία, ο οποίος έχει την εξουσία να διεξάγει όλες τις υποθέσεις του Υπουργείου, υπό τον έλεγχο του Υπουργού Άμυνας και του Προέδρου. Ο Υπουργός Πολεμικού Ναυτικού διορίζεται από τον Πρόεδρο με τη συμβουλή και τη συναίνεση της Γερουσίας. Ο Υπουργός επικουρείται από έναν Υφυπουργό Πολεμικού Ναυτικού, τέσσερις αναπληρωτές Υπουργούς Πολεμικού Ναυτικού και έναν Γενικό Σύμβουλο, οι οποίοι επίσης διορίζονται από τον Πρόεδρο με τη συμβουλή και τη συγκατάθεση της Γερουσίας.

Οι ανώτατοι αξιωματικοί στο Υπουργείο Πολεμικού Ναυτικού είναι ο Αρχηγός Ναυτικών Επιχειρήσεων και ο Διοικητής Θαλάσσιων Σωμάτων, οι οποίοι είναι οι κύριοι στρατιωτικοί σύμβουλοι του Υπουργού. Επιβλέπουν τις αντίστοιχες στρατιωτικές υπηρεσίες του Υπουργείου Πολεμικού Ναυτικού και σε ξεχωριστή ιδιότητα υπηρετούν ως μέλη των Κοινού Επιτελείου.

## Παραπομπές


## Εξωτερικοί σύνδεσμοι
*Επίσημη ιστοσελίδα του Πολεμικού Ναυτικού των ΗΠΑ
*Επίσημη ιστοσελίδα του Σώματος Πεζοναυτών των ΗΠΑ
*Επίσημη ιστοσελίδα του Υπουργείου Εθνικής Άμυνας των ΗΠΑ
*Υπουργείο Πολεμικού Ναυτικού στο Ομοσπονδιακό Μητρώο

Κατηγορία:Πολιτική των Ηνωμένων Πολιτειών
Μπάρνιμ Α΄ της Πομερανίας

Ο **Μπάρνιμ Α΄**, γερμ. Barnim I (π. 1218 - 13 Νοεμβρίου 1278) από τον Οίκο των Γκρίφφινς ήταν δούκας της Πομερανίας (1220-78).

## Βιογραφία
Ήταν γιος τού Μπόγκισλαβ Β΄ και της Μιροσλάβας, κόρης τού Μέστβιν Α΄ δούκα της Πομερελίας.

Το 1220 διαδέχθηκε τον πατέρα του και έπρεπε να μοιραστεί την εξουσία με τον εξάδελφό του Βάρτισλαβ Γ΄, που έδρευε στο Ντεμμίν. Ήταν μόλις δύο ετών και επιτροπεύτηκε από τη μητέρα του και την οικογένειά της, τους Σαμμπορίδες. Στην αρχή η χώρα του ήταν ποτελής στη Δανία, αλλά μετά τη νίκη αρκετών βορειο-γερμανών πριγκίπων στη μάχη τού Μπόρνχεβετ το 1227, έγινε υποτελής της Γερμανίας. Το 1231 ο Φρειδερίκος Β΄ έθεσε την Πομερανία υποτελή των μαργράβων τού Βρανδεμβούργου από τον Οίκο των Ασκάνια, παραβλέποντας τον Οίκο των Γκρίφφινς· έτσι ξεκίνησε η μακρά σύγκρουση τού Βρανδεμβούργου με την Πομερανία.

## Οικογένεια
Νυμφεύτηκε πρώτα π. το 1240 τη Μαριάννα, κόρη τού Ερρίκου Ι΄ της Σουηδίας από τον Οίκο τού Έρικ (ή από τον Οίκο των Ασκάνια ή άγνωστης καταγωγής) και είχε τέκνο:
* Αναστασία 1245-1317, παντρεύτηκε τον Ερρίκο Α΄ κύριο τού Μεκλεμβούργου.

Το 1252 απεβίωσε η Μαριάννα και το 1253-4 ο Μπάρνιμ Α΄ έκανε δεύτερο γάμο με τη Μαργαρίτα τού Μεκλεμβούργου, κόρη τού Νικολάου Α΄ κυρίου τού Βέρλε (ή των Γουέλφων, κόρη τού Όθωνα Α΄ δούκα τού Μπράουνσβαϊγκ) και είχε τέκνο:
* Μπόγκισλαβ Δ΄ πριν το 1258-1309, δούκας της Πομερανίας.

Το 1316 απεβίωσε η Μαργαρίτα και ως το 1267 ο Μπάρνιμ Α΄ έκανε τρίτο γάμο με τη Ματίλντα των Ασκάνια, κόρη τού Όθωνα Γ΄ μαργράβου τού Βρανδεμβούργου και είχε τέκνα:
* Μιροσλάβα 1270-1327/8, παντρεύτηκε τον Νίκλοτ Α΄ κόμη τού Σβερίν από τον Οίκο των Χάγκεν.
* Βεατρίκη απεβ. 1315/6, παντρεύτηκε τον Ερρίκο Β΄ κύριο τού Βέρλε (γιο τού Ερρίκου Α΄ κυρίου τού Βέρλε) από τον Οίκο τού Μεκλεμβούργου.
* Μπάρνιμ Β΄ π. 1277-1295, δούκας της Πομερανίας. 
* Όθων Α΄ 1279-1344, δούκας της Πομερανίας.

## Παραπομπές


## Πηγές
* Chisholm, Hugh, ed. (1911). "Barnim s.v. Barnim I.". Encyclopædia Britannica. 3 (11th ed.). Cambridge University Press. p. 415.

Κατηγορία:Οίκος της Πομερανίας
Μαργαρίτα Χόλλαντ, δούκισσα του Κλάρενς

Η **Μαργαρίτα Χόλλαντ, δούκισσα του Κλάρενς** (1385 - 31 Δεκεμβρίου 1439) ήταν κόρη του Θωμά Χόλλαντ, 2ου κόμη του Κεντ και της Λαίδης Αλίκης Φίτς Άλαν της κόρης του Ριχάρδου Φίτς Άλαν, 10ου κόμη του Αρουντέλ και της Ελεονώρας του Λάνκαστερ. Η Μαργαρίτα παντρεύτηκε τον Ιωάννη Μπωφόρ, 1ο δούκα του Σόμερσετ μεγαλύτερο γιο του Ιωάννη της Γάνδης από την τελευταία σύζυγο του και πρώην ερωμένη του Αικατερίνη Σουίνφορντ, μαζί του απέκτησε :

*Ερρίκος Μπωφόρ, 2ος κόμης του Σόμερσετ (1401 - 1418)
*Ιωάννης Μπωφόρ, 1ος δούκας του Σόμερσετ
*Ιωάννα Μπωφόρ (1404-1445)
*Θωμάς Μπωφόρ, κόμης του Περς (1405 - 1431)
*Εδμόνδος Μπωφόρ, 2ος δούκας του Σόμερσετ (1406 - 1455)
*Μαργαρίτα Μπωφόρ, κόμισσα του Ντέβον (1409 - 1449)

Χρίστηκε (1399) Κυρία του Τάγματος της Περικνημίδας. Μετά τον θάνατο του Μπωφόρ συζύγου της στον Πύργο του Λονδίνου προχώρησε σε δεύτερο γάμο με τον ανιψιό του Θωμά του Κλάρενς γιο του Ερρίκου Δ΄ της Αγγλίας χωρίς να αποκτήσει παιδιά. Πέθανε (31 Δεκεμβρίου 1439) στο *αβαείο της Σάντας Σαβιούρ* στο Μπέρμοντσεϊ του Λονδίνου. Η Μαργαρίτα και οι δύο της σύζυγοι τάφηκαν σε έναν περίτεχνο αλαβάστρινο τάφο στον καθεδρικό ναό του Καντέρμπερι που την απεικονίζει να κείτεται ανάμεσα τους.
Η Μαργαρίτα μέσω του γιου της Ιωάννη Μπωφόρ, 1ου δούκα του Σόμερσετ είναι μια από τις γενάρχες του Οίκου των Τυδώρ. Απόγονος της μέσω του γιου της Ιωάννη και της κόρης της Ιωάννας ήταν ο Γεώργιος Α΄ της Μεγάλης Βρετανίας και η σημερινή βασιλική οικογένεια της Μεγάλης Βρετανίας. Η αδελφή της Μαργαρίτα Ελεονώρα Χόλλαντ, κόμισσα του Μαρς είναι επίσης πρόγονος του Τζορτζ Ουάσινγκτον του 1ου προέδρου των Η.Π.Α.

## Πρόγονοι




## Παραπομπές
 		


## Πηγές
*Alison Weir, Britain's Royal Family: A Complete Genealogy (London, U.K.: The Bodley Head, 1999)
*Charles Mosley, editor, Burke's Peerage and Baronetage, 106th edition, 2 volumes (Crans, Switzerland: Burke's Peerage (Genealogical Books) Ltd, 1999)

Κατηγορία:Οικογένεια Χόλλαντ
Κατηγορία:Αγγλίδες δούκισσες
Μεχμέτ Ζιγιαεντίν Εφέντι

Ο **Ηγεμόνας Μεχμέτ Ζιγιαεντίν Εφέντι** (οθωμ. τουρκικά:محمد ضياء الدين أفندي) (τουρκικά: *Şehzade Mehmed Ziyaeddin Efendi*, 26 Αυγούστου 1873 - 30 Ιανουαρίου 1938) ήταν γιος του σουλτάνου Μεχμέτ Ε΄ της Οθωμανικής Αυτοκρατορίας.

## Βιογραφία
Ο Μεχμέτ Ζιγιαεντίν γεννήθηκε στις 26 Αυγούστου 1873 στο Παλάτι Ορτάκιοϊ στην Κωνσταντινούπολη, και ήταν γιος του σουλτάνου Μεχμέτ Ε΄ και της πρώτης συζύγου του Καμουρές Καντινεφέντι. 

Ο Μεχμέτ Ζιγιαεντίν έζησε το μεγαλύτερο μέρος της ζωής του στην Κωνσταντινούπολη στο περιοριστικό περιβάλλον του παλατιού Ντολμαμπαχτσέ. Εκπαιδεύτηκε στο Κολλέγιο Χαμπιμοπιγιέ στην Κωνσταντινούπολη. Ήταν στρατηγός του οθωμανικού στρατού. Ήταν επίσης γνωστός δερματολόγος. Μαζί με τον αδελφό του, προσπάθησε να στηρίξει τον πατέρα του κατά τα δύσκολα χρόνια του Πρώτου Παγκοσμίου Πολέμου. 

Μετά την ίδρυση της Τουρκικής Δημοκρατίας και την κατάργηση του οθωμανικού σουλτανάτου και του χαλιφάτου, ολόκληρη η αυτοκρατορική οθωμανική οικογένεια αναγκάστηκε να εξοριστεί τον Μάρτιο του 1924. Η ζωή στην εξορία ήταν πάντα πολύ δύσκολη, καθώς τα μέλη της αυτοκρατορικής οθωμανικής οικογένειας δεν είχαν οικονομικά μέσα και όλοι θέλησαν να επιστρέψουν στην πατρίδα τους.

Ο Μεχμέτ Ζιγιαεντίν παντρεύτηκε πέντε φορές:
*την Περνιγιάν Χανίμ (1880-1947), απέκτησαν:
**την Μπεχιτζέ Σουλτάν (1900-1950)
*την Ουσνιγιάρ Χανίμ (1887-1934), απέκτησαν:
**την Ντουριγιέ Σουλτάν (1905-1922)
**την Ρουκιγιέ Σουλτάν (1906-1927)
**τον Ηγεμόνα Μεχμέτ Ναζίμ (1910-1984)
*την Πιριζάντ Χανίμ (1889-1934), απέκτησαν:
**την Χαϊριγιέ Σουλτάν (1908-1943)
**την Λουφτιγιέ Σουλτάν (1910-1997)
*την Μελεκσεϊράν Χανίμ (1890-1966), απέκτησαν:
**τον Ηγεμόνα Ομέρ Φεβζί (1912-1986)
*την Νισέμεντ Χανίμ (1905-1934), απέκτησαν:
**την Μιχριμάχ Σουλτάν (1920-2000)

Πέθανε στις 30 Ιανουαρίου 1938 στην Αλεξάνδρεια σε ηλικία 64 ετών. Είναι θαμμένος στο Μαυσωλείο Χεδίβη Τοφίκ στο Κάιρο.

## Διακρίσεις
**Δυναστικές**
* Κολάρο του Οίκου του Οσμάν
* Nishan-i Ali Imtiaz

**Ξένες**
* Ιππότης του Τάγματος του Μαύρου Αετού της Πρωσίας
* Ιππότης Μεγαλόσταυρου του Βικτωριανού Βασιλικού Τάγματος (21 Νοεμβρίου 1911)

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Μπόγκισλαβ Δ΄ της Πομερανίας

Ο **Μπόγκισλαβ Δ΄**, γερμ. Bogislaw IV (π. 1255 - 19/24 Φεβρουαρίου 1309) από τον Οίκο των Γκρίφφινς ήταν δούκας της Πομερανίας (1278-1309) στο Βόλγκαστ.

## Βιογραφία
Ήταν ο πρωτότοκος γιος τού Μπάρνιμ Α΄ δούκα της Πομερανίας και της Μαριάννας, κόρης τού Ερρίκος Ι΄ της Σουηδίας από τον Οίκο τού Έρικ. Ο πατέρας του έκανε μετά και άλλο γάμο και απέκτησε άλλους δύο γιους.

Το 1278 διαδέχθηκε τον πατέρα του σε ηλικία 23 ετών. Ήδη δύο έτη πριν ήταν συγκυβερνήτης με τον πατέρα του. Οι ετεροθαλείς αδελφοί του Μπάρνιμ Β΄ και Όθων Α΄ ήταν ενός έτους ο πρώτος και υστερότοκος ο δεύτερος, έτσι ο Μπόγκισλαβ Δ΄ έμεινε μόνος στην εξουσία.

Στις αρχές της δεκαετίας τού 1280 εισήλθε σε πόλεμο με το γειτονικό μαργραβάτο τού Βρανδεμβούργου. Τότε νυμφεύτηκε τη Ματίλντα, αδελφή τού Όθωνα Δ΄ μαργράβου τού Βρανδεμβούργου-Στέννταλ. Στις αρχές της δεκαετίας τού 1290 οι αδελφοί του είχαν ενηλικιωθεί και η χώρα διαιρέθηκε μεταξύ τους: ο Μπόγκισλαβ Δ΄ έλαβε το Βόλγκαστ, ο Μπάρνιμ Β΄ απεβίωσε το 1295 και ο Όθων Δ΄ το Στεττίν (γερμ., Στέτσιν πολων.).

Τον 14ο αι. συμμάχησε με τον Βλάντισλαφ Α΄ διεκδικητή τού θρόνου της Πολωνίας. Εισήλθε στα πρώτα στάδια τού Πολέμου τού Βρανδεμβούργου που κράτησε μία δεκαετία, αλλά ο δούκας δεν είχε επιτυχία. Απεβίωσε το 1309 και τον διαδέχθηκε ο γιος του Βάρτισλαβ Δ΄.

## Οικογένεια
Νυμφεύτηκε πρώτα τη Ματίλντα των Ασκάνια, κόρη τού Ιωάννη Α΄ μαργράβου τού Βρανδεμβούργου· δεν απέκτησαν τέκνα και η Ματίλντα απεβίωσε ως το 1309.

Έπειτα ο Μπόγκισλαβ Δ΄ έκανε δεύτερο γάμο με τη Μαργαρίτα, κόρη τού Βίτσλαβ Β΄ πρίγκιπα τού Ρύγκεν και είχε τέκνα:
* Ευφημία 1285-1330, παντρεύτηκε τον Χριστόφορο Β΄ της Δανίας (Οίκος των Έστριντσεν).
* Βράτισλαβ Δ΄ πριν το 1290-1326, δούκας της Πομερανίας-Βόλγκαστ.
* Ελισάβετ 1291-1349, παντρεύτηκε τον Έρικ Α΄ δούκα της Σαξονίας-Λάουενμπουργκ (Οίκος των Ασκάνια).
* Μαργαρίτα, παντρεύτηκε τον Νικόλαο Α΄ κύριο τού Ροστόκ (Οίκος τού Μεκλεμβούργου).
* (;)Ευφημία, παντρεύτηκε τον Αδόλφο Ε΄ κόμη τού Χόλσταϊν-Σέγκεμπερκ (Οίκος του Σάουενμπουργκ).

## Παραπομπές


## Πηγές
* Adolf Häckermann (1876), "Bogislav IV", Allgemeine Deutsche Biographie (ADB) (in German), 3, Leipzig: Duncker & Humblot, pp. 42–43
* Roderich Schmidt (1955), "Bogislaw IV.", Neue Deutsche Biographie (NDB) (in German), 2, Berlin: Duncker & Humblot, p. 416; (full text online)

Κατηγορία:Οίκος της Πομερανίας
Ούγκο Κάιπερς

Ο **Ουγκό Κάιπερς** (*Hugo Cuypers*, γεννημένος στις 7 Φεβρουαρίου 1997) είναι Βέλγος επαγγελματίας ποδοσφαιριστής, ο οποίος αγωνίζεται ως επιθετικός για τη Σικάγο Φάιαρ στο Μέιτζορ Λιγκ Σόκερ.

## Σταδιοδρομία σε συλλόγους

### Oλυμπιακός
Στις 18 Ιουνίου 2019, ο Κάιπερς εντάχθηκε στον Ολυμπιακό υπογράφοντας συμβόλαιο τριετούς διάρκειας. Τη σεζόν 2018-19, ο Βέλγος δεν έπαιξε σε ούτε ένα ματς για τον Εργοτέλη, καθώς τερμάτισε στην τέταρτη θέση της Φούτμπολ Λιγκ χάνοντας την άνοδο.

### Μαλίν
Στις 14 Ιουνίου 2021 αποδεσμεύτηκε επισήμως από τον Ολυμπιακό, έχοντας υπογράψει τετραετές συμβόλαιο με τη Μαλίν.

### Γάνδη
Στις 14 Ιουνίου 2022, υπέγραψε τετραετές συμβόλαιο με τη Γάνδη.

Το 2022 σημείωσε 30 γκολ σε 45 αγώνες και το 2023 σημείωσε 32 γκολ σε 44 αγώνες, κερδίζοντας μία θέση στη καλύτερη δεκάδα των κορυφαίων σκόρερ του 2023.

### Σικάγο Φάιαρ
Στις 6 Φεβρουαρίου 2024, ο Κάιπερς υπέγραψε συμβόλαιο με την Σικάγο Φάιαρ μέχρι το 2026 με οψιόν επέκτασης για το 2027.

## Διεθνής σταδιοδρομία
Αγωνίστηκε με την Εθνική Βελγίου Κ-19 στο Ευρωπαϊκό Πρωτάθλημα Κ-19 του 2016. Έπαιξε και στους τρεις αγώνες του Ελίτ γύρου της διοργάνωσης και σκόραρε ένα γκολ εναντίον της Βουλγαρίας, στον μοναδικό αγώνα που ξεκίνησε βασικός.

## Τρέχοντα στατιστικά

## Διακρίσεις

### Συλλογικές

; Σταντάρ Λιέγης

* Κύπελλο Βελγίου: 2015–16

; Ολυμπιακός
*Πρωτάθλημα Ελλάδος: 2020−21

### Ατομικές

* "Καλύτερος Ξένος Παίκτης της Β΄ Κατηγορίας" στα ποδοσφαιρικά βραβεία του ΠΣΑΠ: 2017−18

## Παραπομπές


## Εξωτερικοί σύνδεσμοι

* 

Κατηγορία:Βέλγοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές ΡΦΚ Σεραίν (167)
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές ΚΦ Μέχελεν
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Λιγκ 2
Δίας LXIII

Ο **Δίας LXIII**, γνωστός και με την προσωρινή ονομασία **S/2017 J 2**, είναι ένας εξωτερικός φυσικός δορυφόρος του Δία.. Ανακαλύφθηκε από τον Σκοτ Σέπαρντ και την ομάδα του, το 2017, και ανακοινώθηκε στις 17 Ιουλίου του 2018, μέσω της Ηλεκτρονικής Εγκυκλίου Μικρών Πλανητών από το Κέντρο Μικρών Πλανητών.
Είναι περίπου 2 χιλιόμετρα σε διάμετρο και έχει μια τροχιά με ακτίνα περίπου 22.303.000 χιλιομέτρων γύρω από το Δία. Η κλίση της τροχιάς του είναι περίπου 166,4°. Ανήκει στην ομάδα της Κάρμης.

## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Πανελλήνιο Πρωτάθλημα Κορασίδων Καλαθοσφαίρισης 2008-2009

Το **Πανελλήνιο Πρωτάθλημα Κορασίδων Καλαθοσφαίρισης της περιόδου 2008-09** αποτέλεσε την 20η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 7 Ιουλίου έως τις 11 Ιουλίου 2009 στην Πτολεμαΐδα. Τον τίτλο του Πρωταθλητή Ελλάδος για την περίοδο αυτή κατέκτησαν οι Εσπερίδες Καλλιθέας για δεύτερη φορά στην ιστορία τους.

## Πρόγραμμα και Αποτελέσματα

## Τελική βαθμολογία

## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:



**[[Αθλητική Ένωση Εσπερίδες Καλλιθέας|Εσπερίδες Καλλιθέας]] **
* **4** Μοχράνη
* **5** Χατζηγιακουμή
* **6** Νιάρχου
* **7** Κατσαδάκη
* **8** Ιωαννίδου
* **9** Βρακά
* **10** Κοτζαμάνη
* **11** Πολιτοπούλου
* **12** Ζεβαχιργιάν
* **13** Σταφυλά
* **14** Αβδούλου
* **15** Καρακώτια
* **16** Σκόρτση
* **17** Γιαννακοπούλου
* **18** Ξηρογιάννη
* **19** Παπαϊωάννου
* **C:** Τζαννής

**[[Δ.Α.Σ. Άνω Λιοσίων|Άνω Λιόσια]] **
* **4** Καμπουράκη
* **5** Χριστακοπούλου
* **6** Λυρίτση
* **7** Καλαμπάκου
* **8** Σαρκατζίδου
* **9** Αντώνη
* **10** Μάρκου
* **11** Σιδέρη
* **12** Πατεράκη
* **13** Σαβουλίδου
* **14** Γιαγτζόγλου
* **15** Φάρου
* **16** Τοπούλου
* **17** Αποστόλου
* **C:** Γιαννουλάκης

**[[Αρκάδι (καλαθοσφαίριση γυναικών)|Αρκάδι]] **
* **4** Σαρτζετάκη
* **5** Ανυφαντάκη
* **6** Ζαχαράκη
* **7** Βαβουράκη
* **8** Νυκτάρη
* **9** Λετζάκη
* **10** Νικολιδάκη
* **11** Καλογεροπούλου
* **12** Σταυρουλάκη
* **13** Πιλαφίδου
* **14** Λιουδάκη
* **15** Φραγκιαδάκη
* **16** Βελίσκοβιτς
* **C:** Πλευράκης

**[[Γ.Α.Σ. Απόλλων Πτολεμαΐδας|Απόλλων Πτολεμαΐδας]]**
* **4** Χωλοπούλου Σ.
* **5** Αθανασιάδου
* **6** Παπαβασιλείου
* **7** Κυρατζή
* **8** Πισιάνη
* **9** Γιαννούλη
* **10** Λογδανίδου
* **11** Χωλοπούλου Μ.
* **12** Αλαξάκη
* **13** Καραγκιολίδου
* **14** Παπαδοπούλου
* **15** Μπέλτσου
* **C:** Κυνηγοπούλου

**[[Άρης Θεσσαλονίκης (καλαθοσφαίριση γυναικών)|Άρης Θεσσαλονίκης]]**
* **4** Καρίκη
* **5** Κλεπουσνιώτου
* **6** Νικολαΐδου
* **7** Πολύχρου
* **8** Τότσικα
* **9** Χατζησαββίδου
* **10** Αρβανίτη
* **11** Σλούκα
* **12** Παυλίδου
* **13** Μητσάκη
* **14** Ήλκου
* **15** Χρυσικοπούλου
* **16** Τσολάκη
* **17** Αθανασιάδου
* **C:** Αναγνωστίδης

**[[Α.Ο. Αχαγιά '82|Αχαγιά '82]]**
* **4** Αυγέρου
* **5** Δασκαλοπούλου
* **6** Βονιτσάνου
* **7** Μαντζουράτου
* **8** Βεσκούκη
* **9** Γεωργοπούλου
* **10** Παπαδοπούλου
* **11** Ματσάκη
* **12** Νικολάου Α.
* **13** Καμαρίνου
* **14** Κωνσταντινοπούλου
* **15** Νικολάου Π.
* **C:** Δελάρτας


## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

* MVP: Μαρία Σαρτζετάκη (Αρκάδι)
* Κορυφαία σκόρερ: Ρία Πατεράκη (Άνω Λιόσια)
* Καλύτερη πεντάδα:
*# Μαρία Σαρτζετάκη (Αρκάδι)
*# Αναστασία Σλούκα (Άρης) 
*# Μαρία Χωλοπούλου (Απόλλων) 
*# Ανθή Χατζηγιακουμή (Εσπερίδες)
*# Ευηλία Ζαχαράκη (Αρκάδι) 

## Παραπομπές


 

2008 2009
Πανελληνιο Κορασιδων
Κατηγορία:Αθλητισμός στην Κοζάνη
Λαμπάντι

Η **Λαμπάνι** () ή **Γκοάρ-μποάλι**, που ονομάζεται επίσης **Μπαντζάρι**, είναι μια γλώσσα που ομιλείται από τους πρώην νομάδες Μπαντζάρα σε όλη την Ινδία και ανήκει στον Ινδοάρια ομάδα γλωσσών. Η γλώσσα δεν έχει δικό της αλφάβητο.

Η γλώσσα είναι γνωστή με διάφορα άλλα ονόματα, συμπεριλαμβανομένων των Λαμάνι, Λαμάντι, Λαμπάνι, Λαμπάνι, Λαμπάρα, Λαβάνι, Λεμάντι, Λουμαντάλε, Λαμπάνι Μούκα και παραλλαγές όπως οι Μπαντζάρα, Μπαντζάρι, Μπανγκάλα, Μπαντζόρι, Μπαντζούρι, Μπριντζάρι και παραλλαγές Γκοχάρ-Χερκέρι, Γκούλα, Γκουρμάρτι, Γκορμάτι, Κόρα, Σινγκάλι, Σουγκάλι, Σουκάλι και Τάντα*.*

Οι περιφερειακές διαλέκτους χωρίζονται μεταξύ τους ως Μπαντζάρα της Μαχαράστρα (γράφεται στο Ντεβανάγκαρι), τη Καρνάτακα (γραμμένο στο αλφάβητο Κανάντα), το Ταμίλ Ναντού και Τελανγκάνα (γραμμένο στο αλφάβητο Τελούγκου). Οι ομιλητές είναι δίγλωσσοι είτε στα Τελούγκου, Κανάντα ή Μαράτι.

## Παραπομπές


## Βιβλιογραφία

* Boopathy, S. Investigation & report in: Chockalingam, K., *Languages of Tamil Nadu: Lambadi: An Indo-Aryan Dialect* (Census of India 1961. Tamil Nadu. Volume ix)
* Trail, Ronald L. 1970. *The Grammar of Lamani.*

Κατηγορία:Γλώσσες της Ινδίας
Ελεονώρα Χόλλαντ, κόμισσα του Σόλσμπερι

Η **Ελεονώρα Χόλλαντ, κόμισσα του Σόλσμπερι** (1386 - μετά το 1413) Αγγλίδα ευγενής από την Οικογένεια Χόλλαντ ήταν μικρότερη κόρη του Θωμά Χόλλαντ, 2ου κόμη του Κεντ και της Λαίδης Αλίκης Φίτς Άλαν της κόρης του Ριχάρδου Φίτς Άλαν, 10ου κόμη του Αρουντέλ και της Ελεονώρας του Λάνκαστερ. Ο αδελφός της Εδμόνδος Χόλλαντ, 4ος κόμης του Κεντ ήταν συγκληρονόμος της. Η Ελεονώρα Χόλλαντ δεν πρέπει να συγχέεται με την αδελφή της Ελεονώρα Χόλλαντ, κόμισσα του Μαρς που παντρεύτηκε τον Ρότζερ Μόρτιμερ, 4ο κόμη του Μαρς, είχαν το ίδιο όνομα από την γιαγιά τους Ελεονώρα του Λάνκαστερ. Οι πατρικοί παππούδες της Ελεονώρας ήταν ο Θωμάς Χόλλαντ, 1ος κόμης του Κεντ και η Ιωάννα του Κεντ που παντρεύτηκε σε δεύτερο γάμο τον Εδουάρδο τον μαύρο πρίγκιπα και έγινε η μητέρα του Ριχάρδου Β΄ της Αγγλίας. Ο μεγαλύτερος αδελφός της Θωμάς Χόλλαντ, 1ος δούκας του Σάρρεϋ αποκεφαλίστηκε (1400) λόγω της συμμετοχής του στην *«Εξέγερση των Επιφανών»* με στόχο την δολοφονία του Ερρίκου Δ΄ της Αγγλίας και την επάνοδο του Ριχάρδου Β΄. Τον Θωμά διαδέχθηκε ο δεύτερος αδελφός του Εδμόνδος Χόλλαντ που ήταν συγκληρονόμος της Ιωάννας.

## Οικογένεια

Η Λαίδη Ελεονώρα Χόλλαντ παντρεύτηκε σε πρώτο γάμο περίπου 13 ετών τον Σερ Θωμά Μόνταγκιου, γιο του Ιωάννη Μόνταγκιου, 3ου κόμη του Σόλσμπερι και της Ματθίλδης Φραντσίζ (23 Μαΐου 1399), ο πρώτος της σύζυγος ήταν μεγάλος πολέμαρχος όταν ξέσπασε ο Εκατονταετής Πόλεμος. Η Ελεονώρα δεν πήρε τον τίτλο της κόμισσας του Σόλσμπερι μέχρι την ημέρα που ο τίτλος του κόμη επανήλθε στον νόμιμο σύζυγο της Θωμά (14 Ιουνίου 1409). Οι τίτλοι και τα εδάφη του πατέρα της μετά την εκτέλεση του αδελφού της πέρασαν από επιθεώρηση. Ο θείος τους Ιωάννης Χόλλαντ, 1ος δούκας του Έξετερ που ήταν επίσης πρωταγωνιστής στην συνωμοσία αρχικά δραπέτευσε αλλά συνελήφθη και εκτελέστηκε υπό τις διαταγές της θείας της Ελεονώρας Ιωάννας Φιτς Άλαν που ήταν πεθερά του Ερρίκου Δ΄. Η Ελεονώρα και ο Θωμάς Μόνταγκιου απέκτησαν:

*Αλίκη Μόνταγκιου, 5η κόμισσα του Σόλσμπερι.

Η Ελεονώρα πέθανε σε άγνωστη ημερομηνία μετά το 1413 και τάφηκε στην *μονή του Μπισάμ*.
Ο Θωμάς νυμφεύτηκε σε δεύτερο γάμο (1424) την Αλίκη Σώσερ κόρη του διάσημου συγγραφέα Τζόφρι Σώσερ χωρίς να αποκτήσει παιδιά, τραυματίστηκε θανάσιμα στην *πολιορκία της Ορλεάνης* (27 Οκτωβρίου 1428) και πέθανε μερικές μέρες αργότερα (3 Νοεμβρίου 1428). Η Αλίκη κόρη του Θωμά και της Ελεονώρας διαδέχθηκε τον πατέρα της ως 5η κόμισσα του Σόλσμπερι και ήταν η μητέρα του Ριχάρδου Νέβιλ, 16ου κόμη του Γουόρικ. Η Ελεονώρα ήταν η προγιαγιά της Σεσίλ Μπόνβιλλ της πλουσιότερης γυναίκας στην Αγγλία τον 15ο αιώνα και η προ-προ-προγιαγιά της Αικατερίνης Παρ της έκτης συζύγου του Ερρίκου Η΄ της Αγγλίας.

## Πρόγονοι




## Παραπομπές


## Πηγές
*Charles Cawley, Medieval Lands, Earls of Kent 1352–1408
*Charles Cawley, Medieval Lands, Earls of Salisbury 1337–1462)
*David Baldwin. The Kingmaker's Sisters: Six Powerful Women in the Wars of the Roses, History Press, 1 Αυγούστου 2009.
*Douglas Richardson, Plantagenet Ancestry (Baltimore, Maryland, U.S.A.: Genealogical Publishing Company, 2004)

Κατηγορία:Οικογένεια Χόλλαντ
Καζιμίρ Δ΄ της Πομερανίας-Στολπ

Ο **Καζιμίρ Δ΄**, γερμ. Casimir IV (1351 - 2 Ιανουαρίου 1377) από τον Οίκο των Γκρίφφινς ήταν δούκας της Πομερανίας-Στολπ (1374-77).

## Βιογραφία
Ήταν ο πρωτότοκος γιος τού Μπόγκισαβ Ε΄ δούκα της Πομερανίας-Βόλγκαστ και της Ελισάβετ των Πιαστ, κόρης τού Καζιμίρ Γ΄ της Πολωνίας.

Ο πάππος του Καζιμίρ Γ΄ ήταν ο τελευταίος βασιλιάς της Πολωνίας από τον Οίκο των Πιαστ· δεν είχε γιους και τον ανάθρεψε στην Αυλή του. Απεβίωσε το 1370 κληροδοτώντας πέντε φέουδα στον Καζιμίρ Δ΄, ο οποίος έγινε υποψήφιος διάδοχός του. Τελικά τον Καζιμίρ Γ΄ διαδέχθηκε ο ανιψιός του Λουδοβίκος Α΄ της Ουγγαρίας, επικαλούμενος προηγούμενες συμφωνίες. Ο νέος βασιλιάς της Πολωνίας επέτρεψε στον Καζιμίρ Δ΄  να κρατήσει μόνο το φέουδο τού Ντομπζύν και αυτό προσωρινά.

Τον περισσότερο καιρό διέμενε στο Μπύντγκοστς· όταν απεβίωσε το 1377 το φέουδο τού Ντομπζύν επέστρεψε στην Πολωνία.

## Οικογένεια
Νυμφεύτηκε το 1360 την Κέννα των Γκεντιμινιδών, κόρη τού Αλγκίρντας μεγάλου δούκα της Λιθουανίας. Ήταν Ορθόδοξη, αλλά με τον γάμο της βαπτίστηκε Καθολική με το όνομα Ιωάννα· απεβίωσε το 1368.

Το επόμενο έτος ο Καζιμίρ Δ΄ έκανε δεύτερο γάμο με τη Μαργαρίτα των Πιαστ, κόρη τού Σιεμόβιτ Γ΄ δούκα της Μαζοβίας.

Δεν απέκτησε απογόνους από τους γάμους του.

## Παραπομπές


## Πηγές
* Cawley, Charles, His listing. The project "involves extracting and analysing detailed information from primary sources, including contemporary chronicles, cartularies, necrologies and testaments.", Medieval Lands database, Foundation for Medieval Genealogy (FMD).

Κατηγορία:Οίκος της Πομερανίας
Μπόγκισλαβ Η΄ της Πομερανίας-Στολπ

Ο **Μπόγκισλαβ Η΄**, γερμ. Bogislaw VIII (π. 1364 - 11 Φεβρουαρίου 1418) από τον Οίκο των Γκρίφφινς ήταν δούκας της Πομερανίας-Στολπ (1395-1418) μαζί με τον μεγαλύτερο αδελφό του Βάρτισλαβ Ζ΄ και μετά με τον ανιψιό του Έρικ Α΄. Έγινε διοικητής τού πριγκιπάτου-επισκοπής τού Καμμίν (1387-94) και πρίγκιπας-επίσκοπος τού Καμμίν (1394-98).

## Βιογραφία
Ήταν ο τρίτος γιος τού Μπόγκισλαβ Ε΄ δούκα της Πομερανίας-Στολπ και της Αδελαΐδας των Γουέλφων, κόρης τού Ερνέστου Α΄ δούκα τού Μπράουνσβαϊγκ-Γκρούμπενχαγκεν.

Το 1368/72 η Πομερανία διαιρέθηκε μεταξύ τού Μπόγκισλαβ Ε΄ και των αδελφών του: ο Μπόγκισλαβ Ε΄ έλαβε τις ανατολικές περιοχές περί το Στολπ (πολων. Σοούπσκ). Το 1374 τον διαδέχθηκε ο πρωτότοκος γιος του Καζιμίρ Δ΄. Ήταν εγγονός τού Καζιμίρ Γ΄ της Πολωνίας και διεκδίκησε τη διαδοχή εκεί· για το λόγο αυτόν πολέμησε με τον Βλάντισλαφ τον *λευκό* και σκοτώθηκε στη μάχη. Τον Καζιμίρ Δ΄ διαδέχθηκαν από κοινού οι αδελφοί του Βράτισλαβ Ζ΄, Μπόγκισλαβ Η΄ και Μπάρνιμ Ε΄.

## Οικογένεια
Νυμφεύτηκε τη Σοφία των Σάουενμπουρκ, κόρη τού Ερρίκου Β΄ κόμη τού Χόλσταϊν-Ρέντσμπουργκ και είχε τέκνα:
* Μπόγκισλαβ Θ΄ π. 1407/10-1446, δούκας της Πομερανίας-Στολπ.
* Αδελαΐδα 1410-μετά το 1444/5, παντρεύτηκε τον Βερνάρδο Β΄ δούκα της Σαξονίας-Λάουενμπουργκ (Οίκος των Ασκάνια).
* Ίνγκεμπορκ, παντρεύτηκε τον Ερρίκο δούκα τού Μεκεμβούργου-Στάργκαρτ.

## Πηγές
* Werner Buchholz, Pommern, Siedler, 1999, p.149, ISBN 3-88680-272-8
* Kyra Inachim, Die Geschichte Pommerns, Hinstorff Rostock, 2008, p.36, ISBN 978-3-356-01044-2

## Παραπομπές


Κατηγορία:Οίκος της Πομερανίας
Γλώσσα Κρυτς

Η **Κρυτς** είναι γλώσσα Σαμούρ της Βορειοανατολικής Καυκάσιας οικογένειας γλωσσών που ομιλούνται σε μέρη της επαρχίας Κούμπα του Αζερμπαϊτζάν από 6.000 άτομα το 1975. Οι διάλεκτοι είναι οι Κριτς, Τζεκ, Χαπούτ, Γιεργκιούντζ και Αλίκ οι οποίες διαφέρουν αρκετά και θα μπορούσαν να θεωρηθούν όλες ως ξεχωριστές γλώσσες.

Η Κριτς είναι γλώσσα υπό εξαφάνιση ως "σοβαρά απειλούμενη" από το Κόκκινο Βιβλίο των Απειλούμενων Γλωσσών της Ουνέσκο.

## Βιβλιογραφία

* Authier, Gilles. 2009. Grammaire kryz. Παρίσι: Peeters.

## Παραπομπές


## Εξωτερικοί σύνδεσμοι
* Kryts basic lexicon at the Global Lexicostatistical Database

Κατηγορία:Γλώσσες του Αζερμπαϊτζάν
Κατηγορία:Βορειοανατολικές καυκάσιες γλώσσες
Μπόγκισλαβ Θ΄ της Πομερανίας-Στολπ

Ο **Μπόγκισλαβ Θ΄**, γερμ. Bogislav IX (1407/10 - 7 Δεκεμβρίου 1446) από τον Οίκο των Γκρίφφινς ήταν δούκας της Πομερανίας-Στολπ (1418-46) μαζί με τον εξάδελφό του Έρικ Α΄.

## Βιογραφία
Ήταν ο μόνος γιος τού Μπόγκισλαβ Η΄ δούκα της Πομερανίας-Στολπ και της Σοφίας των Σάουενμπουρκ, κόρης τού Ερρίκου Β΄ κόμη τού Χόλσταϊν-Ρένντσμπουρκ.

Ο εξάδελφός του Έρικ Α΄ δούκας της Πομερανίας-Στολπ και βασιλιάς της Ένωσης τού Κάλμαρ (Δανίας, Σουηδίας, Νορβηγίας) προσπάθησε να τον καταστήσει διάδοχό του, αλλά μάταια. Κατά τον Πολωνο-Τευτονικό Πόλεμο (1431-35) ο Μπόγκισλαβ Θ΄ αντιτέθηκε στο Τευτονικό Τάγμα και υποστήριξε την Πολωνία. Αργότερα εισήλθε στις διαμάχες σχετικά με τους επισκόπους της Πομερανίας.

Δεν είχε άρρενα τέκνα και τον διαδέχθηκε ο εξάδελφός του Έρικ Α΄. Τελικά το Στολπ πέρασε στον γαμπρό του Έρικ Β΄, γιο τού Βάρτισλαβ Θ΄.

## Οικογένεια
Νυμφεύτηκε τη Μαρία των Πιαστ, κόρη τού Σιεμόβιτ Δ΄ δούκα της Μαζοβίας και είχε τέκνα:
* Σοφία 1435-1497, παντρεύτηκε τον Έρικ Β΄ δούκα της Πομερανίας-Βόλγκαστ (γιο τού 3ου εξαδέλφου της Βάρτισλαβ Θ΄).
* Αλεξάνδρα.

## Παραπομπές


## Πηγές
* Jasiński, Kazimierz (1998). Rodowód Piastów mazowieckich. Poznań - Wrocław: Wydawnictwo Historyczne. p. 143. ISBN 83-913563-0-2.

Κατηγορία:Οίκος της Πομερανίας
Ομέρ Χιλμί Εφέντι

Ο **Ηγεμόνας Ομέρ Χιλμί Εφέντι** (Οθ. Τούρκικα:عمر حلمى أفندى) (Τούρκικα: *Şehzade Ömer Hilmi Efendi*, 2 Μαρτίου 1886 - 6 Απριλίου 1935) ήταν γιος του σουλτάνου Μεχμέτ Ε΄ της Οθωμανικής Αυτοκρατορίας.

## Βιογραφία
Ο Ομέρ Χιλμί γεννήθηκε στις 2 Μαρτίου 1886 στο Παλάτι Βελιάχντ στην Κωνσταντινούπολη, και ήταν γιος του σουλτάνου Μεχμέτ Ε΄ και της δεύτερης συζύγου του Μιχρενγκίζ Καντινεφέντι. Ο Ομέρ Χιλμί έζησε το μεγαλύτερο μέρος της ζωής του στην Κωνσταντινούπολη στο περιοριστικό περιβάλλον του παλατιού Ντολμαμπαχτσέ.

Μετά την ίδρυση της Τουρκικής Δημοκρατίας και την κατάργηση της Οθωμανικής Αυτοκρατορίας και του Χαλιφάτου, ολόκληρη η οθωμανική αυτοκρατορική οικογένεια αναγκάστηκε να εξοριστεί τον Μάρτιο του 1924. Εγκατέλειψε την Τουρκία και δεν επέστρεψε ποτέ, αφού πέθανε πριν από την άρση του διατάγματος της εξορίας.

Πήγε στην εξορία με τη μητέρα του, Μιχρενγκίζ Καντινεφέντι, και τα παιδιά του. Όπως και όλα τα υπόλοιπα μέλη της αυτοκρατορικής οικογένειας, εγκατέλειψαν την Κωνσταντινούπολη από το σιδηροδρομικό σταθμό Sirkeci και πρώτα πήγαν στη Βουδαπέστη, όπου έζησαν για μερικούς μήνες, και στη συνέχεια μετακόμισαν στη Βιέννη, στη συνέχεια στο Παρίσι, πριν εγκατασταθούν στη Νίκαια της Γαλλίας.

Έζησε στην Ελβετία για σύντομο χρονικό διάστημα, και ο ξάδερφος του, ο τελευταίος Χαλίφης του Ισλάμ Αμπντούλ Μετζίτ Β΄, μετακόμισε επίσης στη Νίκαια. Ο Ομέρ Χιλμί πέρασε τα επόμενα 11 χρόνια της ζωής του στη Νίκαια, αγωνιζόμενος να προσαρμοστεί στη ζωή στην εξορία, πριν μετακομίσει στην Αλεξάνδρεια, τον Ιανουάριο του 1935 με την οικογένειά του.
 
Η ζωή στην εξορία ήταν πάντα πολύ δύσκολη, καθώς τα μέλη της αυτοκρατορικής οθωμανικής οικογένειας δεν είχαν οικονομικά μέσα και όλοι θέλησαν να επιστρέψουν στην πατρίδα τους.

Ο Ομέρ Χιλμί παντρεύτηκε πέντε φορές:
*την Νεσιμτέρ Χανίμ (?-?), δεν απέκτησαν παιδιά.
*την Γκιουλνέβ Χανίμ (1890-1919), απέκτησαν:
**την Εμινέ Μουκμπιλέ Σουλτάν (1911-1995)
**τον Ηγεμόνα Μαχμούτ Ναμίκ (1913-1963)
*την Φάϊκα Χανίμ (?-?), δεν απέκτησαν παιδιά.
*την Μπαχτιτέρ Χανίμ (1897-1984), δεν απέκτησαν παιδιά.
*την Μεντιχά Χανίμ (1903-1971), δεν απέκτησαν παιδιά.

Ο Ομέρ Χιλμί υπέφερε από ένα εγκεφαλικό επεισόδιο και πέθανε σύντομα μετά την εγκατάστασή του στην Αλεξάνδρεια, στις 6 Απριλίου 1935 σε ηλικία 49 ετών. Είναι θαμμένος στο Μαυσωλείο Χεδίβη Τεβφίκ στο Κάιρο.

## Διακρίσεις
**Δυναστικές**
* Κολάρο του Οίκου του Οσμάν
* Nishan-i Ali Imtiaz

**Ξένες**
* Ιππότης του Τάγματος του Μαύρου Αετού της Πρωσίας
* Ιππότης Μεγαλόσταυρου του Βικτωριανού Βασιλικού Τάγματος (21 Νοεμβρίου 1911)

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Μπάρνιμ Ε΄ της Πομερανίας-Στολπ

Ο **Μπάρνιμ Ε΄**, γερμ. Barnim V (1369 - 1403) από τον Οίκο των Γκρίφφινς ήταν δούκας της Πομερανίας-Στολπ μαζί με τους μεγαλύτερους αδελφούς του.

## Βιογραφία
Ήταν ο τέταρτος γιος τού Μπόγκισλαβ Ε΄ δούκα της Πομερανίας-Στολπ και της Αδελαΐδας των Γουέλφων, κόρης τού Ερνέστου Α΄ δούκα τού Μπράουνσβαϊγκ-Γκρούμπενχαγκεν.

Το 1374 τον πατέρα του διαδέχθηκε ο πρωτότοκος αδελφός του Καζιμίρ Δ΄, που όμως προσπαθώντας να διεκδικήσει το πολωνικό στέμμα, σκοτώθηκε. Τον διαδέχθηκαν οι ετεροθαλείς αδελφοί του Βάρτισλαβ Ζ΄, Μπόγκισλαβ Η΄ και Μπάρνιμ Ε΄. Ο τελευταίος έλαβε μερικά μέρη στο Στολπ. Το 1395 απεβίωσε ο Βάρτισλαβ Ζ΄ και τον διαδέχθηκε ο μόνος γιος του Έρικ Α΄ που έγινε και βασιλιάς της Ένωσης τού Κάλμαρ (Δανίας, Σουηδίας και Νορβηγίας)· το 1403 απεβίωσε και ο Μπάρνιμ Ε΄.

## Οικογένεια
Νυμφεύτηκε μία από τον Οίκο των Γκεντιμινιδών, συγγενή τού Βυτάουτας μεγάλου δούκα της Λιθουανίας, αλλά δεν απέκτησαν απογόνους.

## Παραπομπές


## Πηγές
* "RootsWeb's WorldConnect Project: June Ferguson's Royal Genealogy Page". Wc.rootsweb.ancestry.com. Retrieved 2015-09-02.
* His listing in "Medieval lands" by Charles Cawley. The project "involves extracting and analysing detailed information from primary sources, including contemporary chronicles, cartularies, necrologies and testaments."

## Εξωτερικοί σύνδεσμοι
* 

Κατηγορία:Οίκος της Πομερανίας
Αντρέας Κρίστενσεν

O **Αντρέας Κρίστενσεν** (*Andreas Christensen*, γενν. 10 Απριλίου 1996) είναι Δανός ποδοσφαιριστής που αγωνίζεται στην Μπαρτσελόνα και στην Εθνική Δανίας στη θέση του αμυντικού.

## Καριέρα
### Σε συλλόγους
Σε ηλικία 8 ετών εντάχθηκε στην Μπρόντμπυ και το 2012 ξεκίνησε να παίζει στην ομάδα νέων της Τσέλσι. Το 2013 έγινε μέλος της ομάδας των ανδρών του αγγλικού συλλόγου, ενώ από το 2015 ως το 2017 παραχωρήθηκε δανεικός στην Γκλάντμπαχ. Επέστρεψε στην Τσέλσι το καλοκαίρι του 2017 και έκανε το ντεμπούτο του στην Πρέμιερ Λιγκ στις 20 Αυγούστου, στον εκτός έδρας αγώνα εναντίον της Τότεναμ. Με την Τσέλσι κατέκτησε το Τσάμπιονς Λιγκ το 2020-21, το Γιουρόπα Λιγκ το 2018-19 και το FA Cup 2017-18. Τον Ιούλιο του 2022 αποκτήθηκε από την Μπαρτσελόνα με τετραετές συμβόλαιο και ρήτρα 500 εκατομμυρίων ευρώ.

### Στην εθνική ομάδα
Στην Εθνική Δανίας παίζει από το 2015 και σημείωσε το πρώτο του γκολ στις 14 Νοεμβρίου 2017, στον δεύτερο αγώνα μπαράζ με την Ιρλανδία για την πρόκριση στο Παγκόσμιο Κύπελλο του 2018. Στη συνέχεια, επελέγη στο ρόστερ της ομάδας στο Μουντιάλ 2018 και του Euro 2020.

## Παραπομπές


Κατηγορία:Δανοί ποδοσφαιριστές
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Εθνικής Δανίας Κ21
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Αμυντικοί ποδοσφαιριστές
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Πύργος ρολογιού Αρούσα

thumb|250px|right|Η πλατεία με τον Πύργο Ρολογιού Αρούσα (1953).
Ο **Πύργος ρολογιού Αρούσα** (Αγγλικά ***Arusha clock tower***), είναι ένα μνημείο στην κεντρική πλατεία της Αρούσα, προς ανάμνηση της συμμαχικής νίκης κατά το Β΄ Παγκόσμιο Πόλεμο.

Βρίσκεται στο σημείο εκεί όπου συναντώνται οι οδοί *Sokoine Road*, *Fire Road*, *Nyerere Roed*, *Boma Road*, *Joel Maeda* και θεωρείται το ενδιάμεσο σημείο μεταξύ Καΐρου και Κέιπ Τάουν. 

Ο Πύργος ρολογιού Αρούσα είναι το σύμβολο της πόλεως Αρούσα (*Arusha*) και βρίσκεται πολύ κοντά από την κεντρική πύλη του *Arusha Hotel*. 

## Ιστορικό
Αρχιτέκτονας του επιβλητικού πύργου ρολογιού Αρούσα, φαίνεται να είναι ο *Robert (Bob) Goode* (ο οποίος γεννήθηκε το 1881).    

Ολόκληρη η δαπάνη (αγορά υλικών, ανέγερση πύργου κτλ.) διατέθηκε από τον Χρ. Γαλάνο και το συνολικό ποσό της δωρεάς του πύργου ρολογιού Αρούσα, ανήλθε στα 56.974,65 σελίνια ήτοι σχεδόν 2.850 £. 

Τα αποκαλυπτήρια του μεγάλου ωρολογίου και του στηθέντος επ' αυτού επιβλητικού πύργου, έγιναν από τις Αγγλικές Αρχές, στις 23 Φεβρουαρίου 1952 και τιμώμενο πρόσωπο ήταν ο δωρητής του Χρήστος Γαλάνος.
 
Προς τιμήν του Χρ. Γαλάνου, στην πλευρά του πύργου, υπάρχει μικρή μεταλλική πλακέτα η οποία γράφει τα παρακάτω: *Presented by Christos Galanos Esquire to commemorate the glorious victory of the Allied Nations 1945.*

## Δείτε επίσης

## Σημειώσεις

;Παραπομπές σημειώσεων


## Παραπομπές


## Βιβλιογραφικές πηγές
* 
* 

Κατηγορία:Αρούσα, Τανζανία
Κατηγορία:Τουριστικά αξιοθέατα στην Τανζανία
Κατηγορία:Γεωγραφία στην Περιφέρεια Αρούσα
Κατηγορία:Τουριστικά αξιοθέατα στην Περιφέρεια Αρούσα
Κατηγορία:Δωρεές Ελλήνων ευεργετών στο εξωτερικό
Κατάλογος γεωμαγνητικών αναστροφών

Αυτός είναι ένας κατάλογος της αρχής και τέλους των γεωμαγνητικών αναστροφών. Οι περίοδοι αρχής και τέλους κάθε περιόδου της κανονικής (όπως σήμερα) πολικότητας παρατίθονται.

Πηγή για τα τελευταία 83 εκατομμύρια χρόνια: Κάντε και Κεντ, 1995 

Οι περίοδοι είναι σε εκατομμύρια χρόνια πριν από σήμερα (ΕχΠ).

## Αναφορές


Αναστροφ
Γεωμαγνητικες αναστ
Αριθμός Χάρτμαν

Ο **αριθμός Χάρτμαν** (Ha) είναι ο λόγος της ηλεκτρομαγνητικής δύναμης προς την ιξώδη δύναμη που εισήχθη για πρώτη φορά από τον Χάρτμαν. Συχνά συναντάται σε ρευστό που ρέει μέσα από τα μαγνητικά πεδία. Ορίζεται από τον παρακάτω τύπο:

: \mathrm{Ha} = B L\sqrt{\frac{\sigma} {\mu}}

όπου:

* το *B* είναι το μαγνητικό πεδίο έντασης,
* το *L* είναι η χαρακτηριστική κλίμακα μήκους,
* το *μ* είναι η ηλεκτρική αγωγιμότητα και
* το *σ* είναι το δυναμικό ιξώδες.

## Δείτε επίσης
* Μαγνητοϋδροδυναμική

## Παραπομπές


Κατηγορία:Δυναμική ρευστών
Καημένα Αμπέλια Αιτωλοακαρνανίας

Τα **Καημένα Αμπέλια** είναι ημιορεινό χωριό του νομού Αιτωλοακαρνανίας με υψόμετρο 440 μέτρα

## Γεωγραφία - ιστορία
Τα Καημένα Αμπέλια βρίσκονται ανατολικά της λίμνης Τριχωνίδας και δυτικά του Εύηνου ποταμού, κοντά στα όρια Τριχωνίδας με Ναυπακτία. Απέχουν 39 χλμ. Α.-ΝΑ. από το Αγρίνιο, 33 χλμ. ΒΔ. από την Ναύπακτο και 9 χλμ.  Ν.-ΝΑ. από το Θέρμο. Το χωριό είναι κτισμένο στο κέντρο μικρής κοιλάδας με αργιλώδες έδαφος που ευνοεί την καλλιέργεια αμπελιών και έχει κλίμα ξηρό και υγιεινό για τους κατοίκους του. Χαρακτηριστικό του είναι τα πολλά πηγάδια αλλά και τα πέτρινα αλώνια. Στην τοποθεσία "Νικολή" βρέθηκαν αρχαία ευρήματα που φανερώνουν κατοίκηση της περιοχής κατά την περίοδο της Αιτωλικής Συμπολιτείας το 400 π.Χ.. Ως οικισμός αναγνωρίστηκε το 1940 και προσαρτήθηκε στην τότε κοινότητα Αναλήψεως. Σύμφωνα με το σχέδιο Καλλικράτης, μαζί με την Ανάληψη, την Κόφτρα, το Μετόχι, τα Λιαρέικα, τη Μαραθούλα, το Λιβάδι, την Παλιουριά και τον Φλεσουριά αποτελούν τη τοπική Κοινότητα Αναλήψεως που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 22 μόνιμους κατοίκους.

Σε σχετικά κοντινή απόσταση βρίσκεται ο εγκαταλελειμμένος οικισμός του Μωρόσκλαβου και οδηγεί εκεί κατηφορικός χωματόδρομος από τη βόρεια είσοδο του χωριού.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Κατάλογος προέδρων της Σενεγάλης

Ο **Πρόεδρος της Δημοκρατίας της Σενεγάλης**, ή απλούστερα **Πρόεδρος της Σενεγάλης**, είναι ο αρχηγός του κράτους της Σενεγάλης. Η Σενεγάλη είναι *ημιπροεδρική δημοκρατία*, με τον Πρόεδρο της Δημοκρατίας να έχει ενδιάμεση πολιτική ισχύ σε σχέση με αυτή που διαθέτει σε ένα καθεστώς προεδρικής και σε ένα καθεστώς προεδρευόμενης δημοκρατίας. Σύμφωνα με το Σύνταγμα του 2001, ο Πρόεδρος εκλέγεται για πενταετή θητεία απευθείας από τον λαό.
, ενώ με την τροποποίηση του 2009 η θητεία (ξανα)έγινε επταετής (για πρώτη φορά το 1991 αυξήθηκε η προεδρική θητεία από 5 σε 7 έτη). Τον Ιούνιο του 2009 θεσπίστηκε και το αξίωμα του Αντιπροέδρου.

Η έδρα της Προεδρικής Κατοικίας βρίσκεται στο Προεδρικό Μέγαρο.

Ο Πρόεδρος πρέπει να είναι απαραιτήτως πολίτης της χώρας χωρίς να έχει καταδικαστεί σε στέρηση των πολιτικών του δικαιωμάτων, να έχει ηλικία τουλάχιστον 35 ετών την ημέρα των εκλογών για την ανάδειξή του, να γνωρίζει γραφή και ανάγνωση, και να ομιλεί με άνεση την επίσημη γλώσσα της χώρας (τη γαλλική).

Ακολουθεί κατάλογος των Προέδρων της Σενεγάλης από τότε που η χώρα κέρδισε την ανεξαρτησία της από τη Γαλλία το 1960 μέχρι σήμερα. Ο πρώτος πρόεδρος, ο Λεοπόλντ Σεντάρ Σανγκόρ, ήταν αξιόλογος ποιητής και συγγραφέας, και υπήρξε ο πρώτος Αφρικανός στην ιστορία που εκλέχθηκε μέλος της Γαλλικής Ακαδημίας.

## Κατάλογος προέδρων της Σενεγάλης
;Πολιτικά κόμματα

### Υπόμνημα
*  εκλογή χωρίς άλλον υποψήφιο

## Παραπομπές


## Εξωτερικοί σύνδεσμοι

* Πολιτικοί του κόσμου - Σενεγάλη (με πλήρεις καταλόγους των κυβερνητών κατά την αποικιακή περίοδο)
Νοηματική γλώσσα του Μαρντίν

Η **Νοηματική γλώσσα του Μαρντίν** είναι χωριάτικη νοηματική γλώσσα της Τουρκίας.Αρχικά ομιλούταν στην πόλη Μαρντίν και χρονολογείται από τουλάχιστον πέντε γενιές σε μια ενιαία εκτεταμένη οικογένεια. Όλοι οι ομιλητές τώρα ζουν στη Σμύρνη ή την Κωνσταντινούπολη και η νεότερη γενιά θα έχει μετατοπιστεί προς τη Τουρκική νοηματική γλώσσα.

## Παραπομπές


Κατηγορία:Γλώσσες της Τουρκίας
Κατηγορία:Νοηματικές γλώσσες
Αντώνιος Γεωργούλης

Ο **Αντώνιος Γεωργούλης **(γενν. 25 Μαρτίου 1928) είναι Έλληνας παλαιστής. Αγωνίστηκε στην ελληνορωμαϊκή πάλη.

Κέρδισε ασημένιο μετάλλιο στους Μεσογειακούς Αγώνες 1951 στην Αλεξάνδρεια στην κατηγορία των 87+ κιλών. Στους Ολυμπιακούς Αγώνες του 1952 στο Ελσίνκι και στους Ολυμπιακούς Αγώνες 1956 στη Μελβούρνη εκπροσώπησε την Ελλάδα στην κατηγορία των 87+ κιλών, και στην πρώτη συμμετοχή του, το 1952, κατετάγη στην 6η θέση σε ισοβαθμία με Σουηδό παλαιστή.

## Επιτεύγματα
### Εθνικές διοργανώσεις

## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Πανελλήνιος Γ.Σ.
Κατηγορία:Αθλητές στους Μεσογειακούς Αγώνες 1951
Βαρτσίσουαφ Β΄ της Πομερανίας-Ντεμμίν

Ο **Βάρτισλαβ Β΄**, γερμ. Wartislaw II (π. 1160 - π. 1184) από τον Οίκο των Γκρίφφινς ήταν δούκας της Πομερανίας-Ντεμμίν (1180-84).

## Βιογραφία
Ήταν ο πρωτότοκος γιος τού Μπόγκισλαβ Α΄ δούκα της Πομερανίας και της πρώτης συζύγου του Βάλμπουργκις των Έστριντσεν, κόρης τού Βάλντεμαρ Α΄ της Δανίας. Ο πατέρας του από δεύτερο γάμο απέκτησε και άλλους γιους, τον Μπόγκισλαβ Β΄ και τον Καζιμίρ Β΄.

Ήδη από το 1180 διαδέχθηκε τον θείο του Καζιμίρ Α΄ δούκα της Πομερανίας-Ντεμμίν. Ο Βάρτσλαβ Β΄ απεβίωσε το 1184 και το 1187 ο πατέρας του.

Ο ιστορικός Άντολφ Χόφμαϊστερ (1883-1956) θεωρεί ότι ο Βάρτισλαβ Β΄ είναι γιος τού Βάρτισλαβ Σβαντιμπόριτς καστελάνου τού Στέττιν (πολων. Στσέτσιν), εξαδέλφου τού Βάρτισλαβ Α΄, από τον κλάδο των Σβαντιμποριδών.

## Οικογένεια
Νυμφεύτηκε τη Σοφία των Γιαγκελλόνων, κόρη τού Καζίμιρ Δ΄ της Πολωνίας. Δεν απέκτησαν απογόνους.

## Πηγές
* Wegener, W: Die Herzöge von Pommern aus dem Greifen-Hause ca. 1100 bis 1637 (Genealogische Tafeln zur mittelalterlichen Geschichte, 3), 2. Auflage Göttingen 1962.

Βαρτισλαβ 02
Δίας LXVI

Ο **Δίας LXVI**, γνωστός και με την προσωρινή ονομασία **S/2017 J 5**, είναι ένας εξωτερικός φυσικός δορυφόρος του Δία. Ανακαλύφθηκε από τον Σκοτ Σ. Σέπαρντ και την ομάδα του, το 2017, αλλά δεν είχε ανακοινωθεί μέχρι τις 17 Ιουλίου του 2018 μέσω της Ηλεκτρονικής Εγκυκλίου από το Κέντρο Μικρών Πλανητών. Είναι περίπου 2 χιλιόμετρα σε διάμετρο και περιφέρεται γύρω από το Δία έχοντας έναν ημιμεγάλο άξονα περίπου 23.232.000 χιλιομέτρων και μια κλίση περίπου 164,3°. Ανήκει στην ομάδα της Κάρμης.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Καζιμίρ Α΄ της Πομερανίας-Ντεμμίν

Ο **Καζιμίρ Α΄**, γερμ. Casimir I (μετά το 1130 - φθινόπωρο τού 1180) από τον Οίκο των Γκρίφφινς ήταν δούκας της Πομερανίας-Ντεμμίν (1156-80).

## Βιογραφία
Ήταν ο δευτερότοκος γιος τού Βάρτισλαβ Α΄ δούκα της Πομερανίας.

Το 1135 απεβίωσε ο Βάρτισλαβ Α΄ και άφησε δύο γιους, τον πενταετή Μπόγκισλαβ Α΄ 5 ετών και τον μικρότερο Καζιμίρ Α΄. Επίτροπος της αρχής ανέλαβε ο θείος τους Ράτιμπορ Α΄, που απεβίωσε το 1156 και τον διαδέχθηκαν. Ο Μπόγκισλαβ Α΄ είχε έδρα το Στεττίν και ο Καζιμίρ Α΄ το Ντεμμίν.

Στην εξέγερση των Οβοτριτών εναντίον τού Ερρίκου Γ΄ της Σαξονίας έλαβαν το μέρος των πρώτων, αλλά στη μάχη τού Βέρχεν ηττήθηκαν το 1164. Ο Ερρίκος ΙΓ΄ τούς απέδωσε τα δουκάτα ως φέουδα, μάλιστα ο Καζιμίρ Α΄ έλαβε το 1/3 τού Βόλγκαστ. Ως υποτελείς ακολούθησαν τον Ερρίκο ΙΓ΄ στον πόλεμο, που έκανε μαζί με τη Δανία, εναντίον τού πριγκιπάτου τού Ρύγκεν το 1168. Ο Καζιμίρ Α΄κατάφερε να λάβει την Κιρκιπάνια και έτσι να επεκτείνει την Πομερανία δυτικά.

Συμμετείχε και σε άλλες εκστρατείες τού Ερρίκου ΙΓ΄, όπως σε αυτήν των ετών 1178-80 στη Λουσατία και το Γύτερμπορκ. Στη μάχη εναντίον τού Όθωνα Α΄ των Ασκάνια μαργράβου τού Βρανδεμβούργου, ο Καζιμίρ Α΄ απεβίωσε το 1180. Δεν είχε τέκνα και το Ντεμμίν περιήλθε στον αδελφό του. Το 1187 απεβίωσε ο Μπόγκισαβ Α΄, που άφησε το Στεττίν στον γιο του Μπόγκισλαβ Β΄ και το Ντεμμίν στον νεότερο γιο του Καζιμίρ Β΄.

Ο Καζιμίρ Α΄ ίδρυσε τις μονές της Μπρόντα το 1170 και τού Μπέλμπουκ το 1177. Συμμετείχε στην ίδρυση της μονής Νταργκούν το 1173 και παραχώρησε προνόμια στον επίσκοπο τού Βολλίν ο 1178. Ο τελευταίος, λόγω των εκστρατειών των Δανών, μετακίνησε την έδρα της επισκοπής του στο Καμμίν (νυν Καμιέν Πομόρσκι).

## Οικογένεια
Νυμφεύτηκε την Πριλοτάβα, αλλά δεν απέκτησαν απογόνους.

## Παραπομπές


## Πηγές
* Die regierenden Herzöge The Griffins' family tree

Κατηγορία:Οίκος της Πομερανίας
Νιουατθαμρόνγκ Μπουνσονγκπαϊσάν

Ο **Νιουατθαμρόνγκ Μπουνσονγκπαϊσάν** (นิวัฒน์ธำรง บุญทรงไพศาล, *Niwatthamrong Bunsongphaisan*, γεννήθηκε στις 25 Ιανουαρίου 1948) είναι Ταϊλανδός επιχειρηματίας και πολιτικός, ο οποίος υπηρέτησε ως προσωρινός Πρωθυπουργός της Ταϊλάνδης μετά την καθαίρεση της Γίνγκλακ Σιναουάτρα από το Συνταγματικό Δικαστήριο της Ταϊλάνδης στις 7 Μαΐου 2014 μέχρι τη παραίτησή του στο πραξικόπημα τρεις εβδομάδες μετά την ανάληψη των καθηκόντων του. Πριν γίνει ενεργός πρωθυπουργός ήταν Αναπληρωτής Πρωθυπουργός και Υπουργός Εμπορίου, ενώ προηγουμένως διεύθυνε το σώμα ενεχυρίασης ρυζιού της χώρας.

## Πρώτα χρόνια και προσωπική ζωή
Γεννήθηκε στις 25 Ιανουαρίου 1948. Κατέχει πτυχίο στην εκπαίδευση από το Πανεπιστήμιο Σριναχαρινουίροτ και μεταπτυχιακό στην επιστήμη των υπολογιστών από το Πανεπιστήμιο Τσουλαλονγκόρν και είναι παντρεμένος με την Μπουνφαττσάρι Μπουνσονγκπαϊσάν.

## Καριέρα
Στενός συνεργάτης του Τακσίν Σιναουάτρα, ο Νιουθαμρόνγκ υπηρέτησε ως Πρόεδρος της Εκτελεστικής Επιτροπής του τμήματος Μέσων και Διαφήμισης για την Shin Corporation από το 1995 και ως Αντιπρόεδρος από το 2000. Υπηρέτησε ως Αντιπρόεδρος του iTV από το 2001 έως το 2002.

## Πολιτική καριέρα
Ο Νιουατθαμρόνγκ υπηρέτησε ως διευθυντής στο αμφιλεγόμενο σώμα ενεχυρίασης ρυζιού, όπου το ρύζι αγοραζόταν σε διογκωμένες τιμές από τους αγρότες και στη συνέχεια αφηνόταν να σαπίσει λόγω έλλειψης αγοραστών. Στις 30 Ιουνίου 2013 ορίστηκε Υπουργός Εμπορίου και αναπληρωτής πρωθυπουργός στο υπουργικό συμβούλιο της Γίνγκλακ Σιναουάτρα.

### Προσωρινός Πρωθυπουργός
Στις 7 Μαΐου 2014 ο Νιουατθαμρόνγκ έγινε Πρωθυπουργός μετά την απομάκρυνση της Πρωθυπουργού Γίνγκλακ Σιναουάτρα και αρκετά μέλη του υπουργικού συμβουλίου από τα καθήκοντά τους. Στις 22 Μαΐου 2014, καθαιρέθηκε από το αξίωμα μετά από ένα στρατιωτικό πραξικόπημα.

## Παραπομπές


Κατηγορία:Πρωθυπουργοί της Ταϊλάνδης
Ράτζα Ναϊνγκολάν

Ο **Ράτζα Ναϊνγκολάν** (γεννήθηκε στις 4 Μαΐου 1988) είναι Βέλγος ποδοσφαιριστής που αγωνίζεται ως πλάγιος επιθετικός (εξτρέμ) και χαφ για την Κάλιαρι και την Εθνική Βελγίου.

Γνωστός με το ψευδώνυμο *Ιλ [[Νίντζα]]*, έχει περάσει το μεγαλύτερο μέρος της καριέρας του στην Ιταλία, εκπροσωπώντας την Πιατσέντζα, την Κάλιαρι, τη Ρόμα και την Ίντερ Μιλάνου κάνοντας πάνω από 290 εμφανίσεις στην Σέριε Α.

Διεθνής για το Βέλγιο για οχτώ χρόνια, ο Ναϊνγκολάν έχει αγωνιστεί 30 φορές για τη χώρα του (σκοράροντας έξι γκολ) και την εκπροσώπησε στο Ευρωπαϊκό Πρωτάθλημα Ποδοσφαίρου 2016.

## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ευρωπαϊκού Πρωταθλήματος 2016